पाकिस्तान की तरफ से रात को भारतीय सीमा में घुसने का कर रहा था प्रयास; BSF ने दबोचा
Infiltrator Attempt India Pakistan Punjab Amritsar Border Punjab BSF | BOP Rajatal Infiltrator Arrest पंजाब के अमृतसर बॉर्डर पर देर रात बॉर्डर सिक्योरिटी फोर्स (BSF) के जवानों ने घुसपैठ की कोशिश को नाकामयाब किया है।
पंजाब के अमृतसर बॉर्डर पर देर रात बॉर्डर सिक्योरिटी फोर्स (BSF) के जवानों ने घुसपैठ की कोशिश को नाकामयाब किया है। मिली जानकारी के अनुसार घुसपैठ अमृतसर के राजाताल BOP के करीब हुई। फिलहाल घुसपैठिए को पकड़ लिया गया है और पूछताछ जारी है। घुसपैठिए ने अपनी पहचान कराची के रहने वाले समसुदीन के रूप में दी है।
पंजाब के अमृतसर के गांव राजाताल में BSF बटालियन 144 के जवान गश्त पर थे। तभी पाकिस्तान की तरफ से उन्हें हलचल दिखाई दी। कुछ समय रुकने के बाद जवानों को एक व्यक्ति भारतीय सीमा में घुसते हुए दिखा। जवानों ने उसे ललकारा और रोकने के प्रयास में फायर किया। जिसके बाद व्यक्ति ने खुद को छिपाने की कोशिश की। इस पर जवान हरकत में आए और घुसपैठिया को पकड़ लिया।
हिरासत में लेकर पूछताछ जारी
BSF के जवानों ने घुसपैठिए को पकड़ कर पूछताछ शुरू कर दी है। आरोपी ने शुरुआती में अपनी पहचान बंगलादेशी के रूप में बताई है, बाद में अपनी पहचान कराची निवासी समसुदीन के रूप में बताई है। फिलहाल BSF के अधिकारी पकड़े गए घुसपैठिए के बारे में अधिक जानकारी साझा नहीं कर रहे।
तरनतारन में पकड़ी हेरोइन
पंजाब के तरनतारन में राजोके की भारत-पाक सीमा पर एक तस्कर द्वारा पाकिस्तान से हेरोइन की खेप मंगवाई गई। घटना अलसुबह 5 बजे की है। सतर्क BSF ने फायरिंग की तो तस्कर हेरोइन की खेप छोड़ कर मौके से फरार हो गया। बरामद हुई खेप 1 किलोग्राम से ऊपर बताई जा रही है।